HR Službeni list Europske unije C 137/27

Obavijest francuske vlade u vezi s Direktivom 94/22/EZ Europskog parlamenta i Vijeća o uvjetima za davanje i korištenje odobrenja za traženje, istraživanje i proizvodnju ugljikovodika (1)

(Obavijest o zahtjevu za ekskluzivnu dozvolu za traženje konvencionalnih tekućih ili plinovitih ugljikovodika pod nazivom „Permis de Parentis Maritime Sud”)

(Tekst značajan za EGP)

(2015/C 137/04)

Prijavom podnesenom 30. lipnja 2014. društva Red Rio Petroleum Ltd., sa sjedištem na adresi br. 69, 9 Albert Embankment, London SE1 7HD, Ujedinjena Kraljevina, i Saturn Petroleum Ltd., sa sjedištem na adresi TM Services (UK) Ltd., 5 Charterhouse Sq, London EC1M 6PX, Ujedinjena Kraljevina, zatražila su na razdoblje od pet godina ekskluzivnu dozvolu za traženje konvencionalnih tekućih ili plinovitih ugljikovodika, pod nazivom „Permis de Parentis Maritime Sud”, na području departmana Landesa, i Atlantskih Pireneja.

Područje obuhvaćeno tom dozvolom ograničeno je dužinama koje spajaju točke čije su zemljopisne koordinate navedene u nastavku:

Točka RGF93 – grinički meridijan A Sjecište paralele 44°06′00″ i linije razdvajanja isključivih gospodarskih pojaseva Francuske i Španjolske B Sjecište paralele 44°06′00″ i francuske atlantske obale C Sjecište francuske atlantske obale i granice između Francuske i Španjolske

Tako definirana površina iznosi oko 3 587 km2.

Podnošenje prijava i kriteriji za dodjeljivanje prava

Podnositelji prvotne i konkurentskih prijava za Parentis Maritime Sud moraju dokazati da zadovoljavaju uvjete za dodjeljivanje prava, kako su definirani u člancima 4. i 5. izmijenjene Odluke br. 2006-648 od 2. lipnja 2006. o rudarskim pravima i pravima na podzemno skladištenje (Službeni list Francuske Republike od 3. lipnja 2006.).

Zainteresirana društva mogu podnijeti konkurentsku prijavu u roku od devedeset dana od dana objave ove obavijesti u skladu s postupkom navedenim u „Obavijesti o dobivanju rudarskih prava za ugljikovodike u Francuskoj”, objavljenoj u Službenom listu Europskih zajednica C 374 od 30. prosinca 1994., str. 11., i uspostavljenim izmijenjenom Odlukom br. 2006-648 od 2. lipnja 2006. o rudarskim pravima i pravima na podzemno skladištenje (Službeni list Francuske Republike od 3. lipnja 2006.).

Konkurentski zahtjevi šalju se na adresu Ministarstva zaštite okoliša, održivog razvoja i energetike navedenu u nastavku. Odluke o prvotnom zahtjevu za Parentis Maritime Sud i konkurentskim zahtjevima bit će donesene najkasnije 16. kolovoza 2016.

Uvjeti i zahtjevi za izvođenje i okončanje aktivnosti

Podnositelji zahtjeva upućuju se na članke L. 161-1 i L. 161-2 Rudarskog zakonika te na izmijenjenu Odluku br. 2006-649 od 2. lipnja 2006. o rudarskim aktivnostima, aktivnostima podzemnog skladištenja i o pravilima koja se odnose na rudnike i podzemna skladišta (Službeni list Francuske Republike od 3. lipnja 2006.).

Za dodatne informacije obratite se Ministarstvu zaštite okoliša, održivog razvoja i energetike: Bureau exploration et production des hydrocarbures (Tour Séquoia, 1, place Carpeaux, 92800 Puteaux, France, tel. +33 140819527).

Prethodno navedene zakonske odredbe dostupne su na Légifranceu: http://www.legifrance.gouv.fr

(1) SL L 164, 30.6.1994., str. 3.